Ethel Charles

Ethel Mary Charles (1871–1962) Britainiar Arkitektoen Errege Institutuan (RIBA) onartua izan zen lehen emakumea izan zen 1898an.

 Lehen urteak 
Ethel Charles eta bere ahizpa Bessie Ernest George eta Harold Petoren bulegoan trebatu ziren arkitekto lanerako. 1893an, biak saiatu ziren ikasten jarraitzen eta Architectural Association-era joaten, baina sarrera ukatu egin zitzaien. Ethelek Bartlett Arkitektura Eskolak eskainitako ikastaroaren zati bat osatu zuen, eta bertan sariak jaso zituen. RIBAko bilduman ikusgai dauden Ethelen marrazkiek Ingalaterran, Frantzian eta Italian zehar egindako bidaiak dokumentatzen dituzte. Ernest Georgerekin ikasi ondoren, Walter Caveren laguntzaile hasi zen lanean, eta han arkitektura gotikoa eta etxekoa ikasi zituen. 1898ko ekainean, RIBAko azterketak gainditu zituen kide elkartua izateko. Hasieran zenbaitzuk aurka agertu ziren arren, azkenean afiliazioa onartu egin zitzaion, 51k alde bozkatu zuten eta 16k kontra.

 Ibilbidea 
Ethel Charlesek ezin izan zuen eskala handiko proiektuen enkargurik jaso, gizonezkoentzat bakarrik gordeta baitzeuden mota horietako lanak, eta, beraz, ezin izan zuen etxebizitza-proiektu xumeetan baino lan egin, hala nola langileentzako etxebizitzetan. Bere ahizparekin lan egin zuen maiz, 1900ean RIBAko kide izan zen bigarren emakumearekin. Charlesek publikoki adierazi zuen arkitektoentzako aukerarik onenak enkargu komertzialak zirela, baina eskala handiko diseinuetan egindako lanaren erreferentzia bakarra 1905ean Alemanian egindako Eliza saritua da. Urte horretan bertan RIBAko Zilarrezko Domina eman zioten.

Ethel Charlesek 1895eko langileentzako etxebizitzei buruz egindako axonometrikoak RIBAk aurkezten ditu, estilo ingeles tradizionala Arts and Crafts eta Lorategi-hiri mugimenduetarantz eboluzionatzen hasi zenaren adibide gisa.

 Aintzatespenak 
Bere omenez, 2017ko uztailaren 5ean kanpaina egun bat ospatu zen sare sozialetan, emakumeek arkitekturan egindako lana aitortuz.

 Ikus, gainera 

 Emakumeak arkitekturan

 Erreferentziak 

 Kanpo estekak 

Kategoria:Erresuma Batuko arkitektoak
Kategoria:Emakume arkitektoak
Kategoria:Kalkutarrak
Kategoria:1962ko heriotzak